Gorno-Altaisk

**Gorno-Altaisk** (, ) om lidn da lidnümbrik Venäman suves. Se om Altajan Tazovaldkundan administrativine keskuz da üks'jäine lidn. Om ümbärtud Maiman rajonal (aimakal) kaikiš polišpäi.

## Istorii
Eländpunktan aluz om pandud vl 1824 kuti *Ulal*-žilo () — ortodoksižen hristanuskondan hengeline missii Altai-mägil. Nimitihe Ulalušk-jogen mödhe ( 19 km pitte, ), se lankteb Maim-jogehe ( 60 km pitte) žilon territorijal, mitte om Katunin oiktaks ližajogeks.

Vl 1928 žilo sai lidnan statusad. Vll 1932−1948 lidnan nimi oli *Oirot-Tur* (), sid' nügüdläine.

Gorno-Altaiskan ižandusen sarakod oma turizm i sauvondmaterialoiden pästand (raudbetontegesed).

## Geografijan andmused

Lidn sijadase tazovaldkundan pohjoižröunanno, Altajan mägiden katl'uses, 270..305 m ü.m.t. korktusil, Katun'-jogen oiktal randpolel (, Obin joginišk).

Matkad Moskvhasai om 3641 km päivlaskmha orhal, Bijskhasai om 105 km avtotedme (lähembaine raudtestancii), Barnaulhasai om 258 km avtotedme.

Klimat om terav kontinentaline, lämuden teravad vajehtused oleldas päivesen i sezonan aigan. Voden keskmäine lämuz om +2,8 C°, kezakun-elokun +16,4..+18,9 C°, tal'vkun-uhokun −11,4..−13,7 C°. Ekstremumad oma −48,6 C° i +40,3 C°. Paneb sadegid 731 mm vodes, enamba semendkus-sügüz'kus (78..109 mm kus), vähemba vilukus-keväz'kus (22..29 mm kus).

## Tobmuz
Gorno-Altaisk om lidnümbrikon üks'jäižeks eländpunktaks.

Edeline lidnan pämez' (mer) om Jurii Nečaev (sügüz'ku 2017 — tal'vku 2022).

## Eläjad
Vl 1939 lidnan ristitišt oli 24 045 eläjad, vl 1959 — 27 534 eläjad. Vn 2010 kaiken Venäman rahvahanlugemižen mödhe lidnan eläjiden lugu oli 56 933 ristitud, vn 2021 — 65 342 ristitud. Kaik 63 295 eläjad oli lidnas vl 2017. Kaikiš suremb lidnan ristitišt oli 65 363 eläjad vl 2022.

Rahvahad (2010): venälaižed — 70,0 %, altajalaižed — 23,0 %, kazahlaižed — 2,3 %, toižed rahvahad — 4,6 %.

Kaik ühesa pühäpertid om saudud lidnas: ortodoksižen hristanuskondan ph. Makarijan puine päjumalanpert', koume jumalanpertid i kaks' časounäd, vanhan hristanuskondan pühäpert', islamanuskondan pühäpert' i medrese, buddizman pühäpert'.

## Openduz
Lapsiden opendusen aluzkundad oma kuz'toštkümne nimitadud i nomeruidud päivkodid (nomer 1..12, 14..17), augotižškol nomer 5, viž keskškolad (nomer 7, 8, 10, 12, 13), kaks' gimnazijad (nomer 3 i 9), kaks' liceid (nomer 1 i 6), kadetškol nomer 4, ehtal'ne škol, lapsiden sädamižen keskuz, čomamahtoiden *Adamant*-škol, čomamahtoine škol, muzikškol nomer 2, lidnan sportškol V. E. Arhipovan nimed.

Üks'jäine üläopendusen aluzkund radab lidnas, se om Gorno-Altaiskan valdkundaline universitet. Nell' specialižen keskopendusen aluzkundad oma avaitud: agrarine kolledž (Gorno-Altaiskan universitetan palakund), pedagogine kolledž, kul'turan da čomamahton kolledž, medicinine škol.

## Transport
Avtobusad da maršruttaksid oma kundaližeks transportaks lidnan südäimes i ümbrištos.

Tatanmaine ühtennimine lendimport (*ГОР / RGK*) sijadase kudes kilometras päivlaskmha lidnan keskusespäi, Katun'-jogen oiktal randal. Sišpäi tehtas reisid Moskvhasai, kezaaigan — Krasnojarskha, Novosibirskha i Tümenihe.

## Galerei

Gorno-Altaysk Center 0665.jpg|Lidnan keskuzpalan nägu vl 2021
Gorno-Altaysk, Altai Republic, Russia - panoramio (18).jpg|Memorial pölištunuzile sodamehile (2015)
Gorno-Altaysk ProtectionChurch 014 4695.jpg|Pühän Jumalanmaman Katken jumalanpert' (ortodoksine hristanuskond), vn 2021 nägu
Gorno-Altaysk BuddhistTemple 014 3978.jpg|Buddizman pühäpert', vn 2021 nägu
Gorno-Altaysk Bank 014 4469.jpg|Venäman Keskuzbankan Altajan Tazovaldkundan Rahvahaline bank vl 2021
Агробиостанция горно-Алтайского государственного университета.Горно-Алтайск 02.jpg|Gorno-Altaiskan valdkundaližen universitetan agrobiostancii (2016)
Gorno-altajsk 04 square theatre.jpg|Altajan Tazovaldkundan Rahvahaline teatr (2006)
Gorno-Altaysk Museum 013 1405.jpg|Altajan Tazovaldkundan Rahvahaline muzei (2021)
Gorno-Altaysk Club 014 4622.jpg|Lidnan kul'turkeskuz (2021)
Gorno-Altaysk Airport 014 5033.jpg|*Gorno-Altaisk*-lendimportan A-terminal vl 2021


## Tetabad sündnuded
* Viktor Horoševskii (1940−2012) — oli nevondkundaline i Venäman matematikantedomez'.
* Ida Kalinina (1926−2015) — oli Nevondkundaližen Ühtištusen i Venäman plod- da marjkazmusiden selekcioner, enččen MTNA:n akademik.
* Vitalii Slastönin (1930−2010) — oli pedagogikan tedomez'.

## Homaičendad


## Irdkosketused
* Municipaližen «Gorno-Altaisk-lidn»-ühtnikan oficialine portal (''gornoaltaysk.ru'').